CELEX: C2006/237/35
Language: fi
Date: 2006-09-30 00:00:00
Title: Asia F-89/06: Kanne 11.8.2006 — Nolin v. komissio

30.9.2006   
            
            
               FI
            
            
               Euroopan unionin virallinen lehti
            
            
               C 237/20
            
         Kanne 11.8.2006 — Nolin v. komissio
   (Asia F-89/06)
   (2006/C 237/35)
   Oikeudenkäyntikieli: ranska
   Asianosaiset
   
      Kantaja: Michel Nolin (Bryssel, Belgia) (edustajat: asianajajat S. Orlandi, A. Coolen, J.-N. Louis ja E. Marchal)
   
      Vastaaja: Euroopan yhteisöjen komissio
   Vaatimukset
   
               —
            
            
               on kumottava se oikeudellisen yksikön johtajan päätös ja muodollinen aikomus, jotka on tehty henkilöstösääntöjen 45 artiklan yleisten täytäntöönpanosääntöjen, jotka on annettu 23.12.2004 komission päätöksellä, 13 artiklan 3 kohdan ja 5 artiklan 7 kohdan nojalla, olla myöntämättä kantajalle vuoden 2005 arviointikierroksella pääosaston etusijapisteitä (PPDG), sellaisina kuin henkilöstön ja hallinnon pääosaston johtaja ne vahvisti ja teki lopullisiksi päätöksellään, joka tehtiin yleisten täytäntöönpanosääntöjen 10 artiklan 2 kohdan nojalla ja jolla hylättiin 26.9.2005 esitetty oikaisuvaatimus
            
         
               —
            
            
               on kumottava henkilöstön ja hallinnon pääosaston johtajan päätös, joka tehtiin yleisten täytäntöönpanosääntöjen 10 artiklan 2 kohdan nojalla, olla myöntämättä kantajalle vuoden 2005 arviointikierroksella erityisiä etusijapisteitä toimielimen hyväksi tehdystä työstä (PPII)
            
         
               —
            
            
               on kumottava luettelo virkamiehistä, joille myönnettiin erityisiä etusijapisteitä, vuoden 2005 arviointikierroksella laadittu palkkaluokan A*12 virkamiehiä koskeva ansioluettelo ja saman vuoden arviointikierroksella palkkaluokkaan A*13 ylennettyjen virkamiesten luettelo
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kanteensa tueksi kantaja väittää ensiksi, että kun komissio sovelsi yleisiä täytäntöönpanosääntöjä vuoden 2005 arviointikierroksella, se loukkasi oikeusvarmuuden ja luottamuksensuojan periaatteita, koska kyseiset säännöt annettiin joulukuun lopussa 2004.
   Lisäksi kantaja väittää, että päätös olla myöntämättä hänelle etusijapisteitä, vaikka hänellä oli palkkaluokkansa ja yksikkönsä korkein arviointi heinäkuun 2001 ja joulukuun 2003 välisellä ajanjaksolla, rikkoo henkilöstösääntöjen 45 artiklaa ja yleisiä täytäntöönpanosääntöjä, joiden mukaan ansiot ovat näiden etusijapisteiden myöntämisen ratkaiseva kriteeri, ja on ilmeinen arviointivirhe. Lisäksi kantaja katsoo, että siinä mielessä kuin etusijapisteitä ei ole myönnetty ansioista, komissio on syyllistynyt harkintavallan väärinkäyttöön.
   Tämän lisäksi kantaja väittää, että päätös olla myöntämättä hänelle erityisiä etusijapisteitä on laiton, kun otetaan huomioon, että hänen hakemuksensa kilpailun valintalautakunnan jäseneksi hyväksyttiin. Näin ollen henkilöstösääntöjen 5 artiklaa on rikottu ja tasavertaisen kohtelun periaatetta loukattu.
   Lopuksi kantajan mukaan edellä kolmannessa luetelmakohdassa tarkoitetut luettelot on myös kumottava yhtäältä riidan kohteena olevien päätösten virheiden johdosta ja toisaalta yleisten täytäntöönpanosääntöjen tiettyjen artiklojen laittomuuden johdosta. Kantaja nimittäin katsoo, että
   
               —
            
            
               yleisten täytäntöönpanosääntöjen 9 artiklalla rikotaan henkilöstösääntöjen 45 artiklaa sekä loukataan periaatetta, joka koskee mahdollisuutta uraan, ja tasavertaisen kohtelun periaatetta, koska siinä säädetään erityisten etusijapisteiden myöntämisestä tietyistä toimielimen hyväksi tehdyistä lisätehtävistä, jotka on jo otettu huomioon etusijapisteiden arvioinnin ja myöntämisen yhteydessä
            
         
               —
            
            
               yleisten täytäntöönpanosääntöjen 13 artiklan 3 kohdalla rikotaan henkilöstösääntöjen 45 artiklaa, koska siinä säädetään vuoden 2005 arviointikierroksella siirtymävaiheen etusijapisteiden myöntämisestä, jotka perustuvat ainoastaan palkkaluokan virkaikään
            
         
               —
            
            
               yleisten täytäntöönpanosääntöjen 6 artiklan 2 kohdalla rikotaan henkilöstösääntöjen 45 artiklaa sekä loukataan periaatetta, joka koskee mahdollisuutta uraan, ja tasavertaisen kohtelun periaatetta, koska siinä säädetään edullisempi kohtelu sellaisten pääosastojen tai yksiköiden virkamiehille, mukaan lukien kabinettien jäsenet, joissa on vähän henkilöstöä.